קורות חיים

דוד עברי

נולד בשנת 1934 בגדרה נשוי לעפרה ואב ל-3 בנים

תפקידים:

מ-1 בספטמבר 2003
נשיא, בואינג ישראל




סגן נשיא, בואינג, יחסים בינלאומיים

2003 – 2002

יו"ר, אלול אסיה בע"מ 

2002 - 2000 

שגריר ישראל בארה"ב

1999 


ראש המועצה לבטחון לאומי, משרד רה"מ
1999 – 1996 

עוזר בכיר לשר הבטחון לנושאים אסטרטגיים 

1999 – 1992

ראש ועדת ההיגוי לבקרת נשק ובטחון אזורי 
1999 – 1986 
הנציג הישראלי הראשי לשיחות אסטרטגיות בין ישראל וארה"ב בתחום הבטחוני
1996 – 1986 

מנכ"ל, משרד הבטחון

86 – 1985, 1983
יו"ר, התעשיה האווירית לישראל

1985 – 1983

סגן הרמטכ"ל (דרגת אלוף)
1982 – 1977

מפקד חיל האוויר (דרגת אלוף) 

1975 – 1973 

ראש להק אוויר במפקדת ח"א (דרגת תא"ל) 
1973 – 1970 

מפקד בסיס חיל האוויר תל-נוף (דרגת אל"מ)
1970 – 1969 

ראש מחלקת מבצעים בח"א (דרגת אל"מ)

שרות ציבורי:

מ-1987

חבר מועצת הנאמנים של הטכניון, חיפה 

1982 – 1978 

חבר מועצת המנהלים, אל על 

מ-2004 
חבר הועד המנהל של האוני'  העברית, ירושלים 

מ-1999 
יו"ר הדירקטריון של מכון פישר למחקר אסטרטגי אוויר וחלל 

1997 


יו"ר ועדת החקירה לאסון המסוקים 

2005 – 2003 

יו"ר הועדה לכנון השרות האזרחי-לאומי

אותות:

1981
אות לגיון הכבוד (דרוג מפקדים) של חיל האוויר של ארה"ב 
1996


ד"ר לשם כבוד של הטכניון בחיפה

1997
אות "אמיתי" לציון מנהל אתי בשירות מדינת ישראל 
1998
אות הכבוד של הרפובליקה הפדרלית של גרמניה

1999
ד"ר לשם כבוד לפילוסופיה של אוניברסיטת בר-אילן

1999


אות השרות המצוין מטעם ממשלת סינגפור

השכלה:

1977 
תואר ראשון בהנדסת אוירונאוטיקה, הטכניון, חיפה 

1960 – 1959

המכללה לפקוד ומטה של צה"ל

דוד עברי, המפקד התשיעי
  אוקטובר 1977 - דצמבר 1982[image: image2.jpg]e

אלוף (מיל') דוד עברי, מפקדו התשיעי של חיל-האוויר, נולד בתל-אביב ב-1934 וגדל בגדרה. בדצמבר 1952 התגייס לחיל-האוויר, וסיים את קורס-הטיס מספר 14. לאחר קבלת כנפי הטיס השלים O.T.U (קורס אימון מבצעי) בטייסת ספיטפיירים ברמת-דוד, ובסיומו הוצב בטייסת מוסטנגים ושירת כטייס קרב. 
במרס 1956, פחות משנתיים לאחר סיום קורס-טיס, נשלח עברי לקורס מדריכי תקיפה בחיל-האוויר המלכותי הבריטי, שם התאמן על מטוסי פרובוסט, וונום, ומפייר ומטאור. בשובו לארץ הוצב עברי כמדריך בבית הספר לטיסה בעקרון (תל-נוף כיום). במקביל, השתדל להמשיך לטוס בטייסת האוראגנים, בה טס גם במלחמת סיני, באוקטובר 1956, כשהוא מבצע גיחות תקיפה רבות, לעיתים עד ארבע ביום. 

ביולי 1957 חזר לטייסת באופן קבוע, התמנה לקצין ההדרכה ומאוחר יותר לסמ"ט א'. כעבור שנה, ביולי 1958, הוצב עברי בטייסת מיסטרים, והצטרף לצוות הקליטה של מטוסי הסופר-מיסטר הראשונים בארץ. בינואר 1960 נשלח סרן עברי לקורס פיקוד ומטה (פו"מ), ועם סיומו הוצב בבית-הספר לטיסה כמפקד טייסת בסיסי. בראשית 1961 נשלח לצרפת במסגרת הקבוצה שיועדה לקלוט את מטוסי המיראז'-3. כשהגיעו מטוסי המיראז' לארץ מונה עברי לסגן מפקד טייסת המיראז'ים הראשונה. 

במרס 1963 מונה למפקד טייסת מיסטרים, ושנה לאחר מכן מונה למפקד טייסת מיראז'ים. לאחר שנתיים בתפקיד עבר לפקד על בית-הספר לטיסה, והיה אחראי על ארגון בית-הספר בבסיסו החדש בחצרים. את מלחמת ששת הימים עשה עברי בטייסת מיראז'ים בהצבת חירום, תחת פיקודו של עמוס לפידות (לימים מחליפו בתפקיד מפקד חיל-האוויר). ביום שבת, לקראת סוף המלחמה, חזר עברי לחצרים לפקד על טייסת פוגות, אשר מפקדה, אריה אורבך, וסגנו נפלו בקרב. 
באוקטובר 1968 התמנה עברי לתפקיד ראש ענף אוויר-3 (תפקיד המקביל לראש מחלקת מבצעים כיום), ואחרי שנה קודם לתפקיד עוזר לראש מחלקת אוויר למבצעים, והועלה לדרגת אל"מ. בתפקיד זה כיהן במשך רוב ימי מלחמת ההתשה, לראשונה כמתכנן ולא כמבצע. 

ביולי 1970 התמנה עברי למפקד בסיס תל-נוף, וכיהן בתפקיד זה עד אפריל 1973. כחצי שנה לפני מלחמת יום הכיפורים התמנה לראש מחלקת אוויר ומאוחר יותר, במאי 1974, לראש להק אוויר. 

ב-1975, לאחר 23 שנים בחיל-האוויר, יצא עברי ללימודים בפקולטה לאווירונאוטיקה בטכניון, וסיים תואר ראשון בהנדסה אווירונאוטית. 

ב-28 באוקטובר 1977, לאחר סיום לימודיו, מונה עברי למפקד חיל-האוויר במקומו של בני פלד. בעקבות התמורות המדיניות שהותירו ביקור סאדאת בישראל וחתימת הסכם השלום עם מצרים, נדרש עברי לעסוק בפינוי בסיסי חיל-האוויר ושדות התעופה בסיני (רפידים, אל-עריש, איתם ועציון) ובהעברתם לנגב. 

חיל-האוויר תחת פיקודו של עברי השתתף בתקיפות רבות: ב-1978 תקף חיל-האוויר בלבנון במבצע "ליטני". ביוני 1981 הפציץ חיל-האוויר את הכור העיראקי במבצע "אופרה", ושנה לאחר מכן פיקד על חיל-האוויר במלחמת שלום הגליל, בה הושמדו סוללות הטילים הסוריות בבקעת הלבנון והופלו עשרות מטוסים סוריים בקרבות אוויר. ב-30 בדצמבר 1982 פרש עברי מחיל-האוויר, כשמאחוריו 96 גיחות מבצעיות ונטישה אחת ממטוס סופר-מיסטר. 

במשך תקופה קצרה כיהן כיו"ר התעשייה האווירית וב-1983 חזר לצה"ל, הפעם בתפקיד ראש אג"מ וסגן הרמטכ"ל. לאחר שנתיים השתחרר וחזר לראשות התעשייה האווירית. ביוני 1986 החל לכהן בתפקיד מנכ"ל משרד הביטחון, תפקיד אותו מילא במשך כעשר שנים. בנובמבר 1996 מונה עברי לעוזר בכיר לשר הביטחון לנושאים אסטרטגיים, ובפברואר 1997 מונה על-ידי שר הביטחון, יצחק מרדכי, לעמוד בראש הוועדה שחקרה את תאונת מסוקי היסעור מעל שאר-ישוב. 

בשנת 1996 הוענק לו תואר דוקטור לשם כבוד מטעם הטכניון על תרומתו לבטחון ישראל ולכלכלתה. כמו כן, הוענק לו תואר "אות אמיתי" (אזרחים למען מינהל תקין וטוהר מידות) על עיגון אורחות מינהל תקין במערכות אותן ניהל. 
